Up-523/03
Natisni
Opravilna št.:
Up-523/03
Datum odločitve:
9. 9. 2003
ECLI:
ECLI:SI:USRS:2003:Up.523.03
Akt:
Ustavna pritožba A. A. zoper odločbo Senata za prekrške št. Pp- 5479/02 z dne 7. 5. 2003 v zvezi z odločbo Sodnika za prekrške Šmarje pri Jelšah št. P-2235/01/01 z dne 17. 5. 2002
Izrek:
Ustavna pritožba A. A. zoper odločbo Senata za prekrške št. Pp- 5479/02 z dne 7. 5. 2003 v zvezi z odločbo Sodnika za prekrške Šmarje pri Jelšah št. P-2235/01/01 z dne 17. 5. 2002 se ne sprejme.
Evidenčni stavek:
Ker zatrjevane kršitve ustavnih pravic očitno niso podane, Ustavno sodišče ustavne pritožbe ni sprejelo v obravnavo.
Geslo:
5.2 - Temeljne pravice - Enakost (14.2).

5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
Pravna podlaga:
Člen 14, 22, Ustava [URS]

Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 7. 2003
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22619
Up-523/03 - 6
29. 9. 2003
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 9. septembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Senata za prekrške št. Pp- 5479/02 z dne 7. 5. 2003 v zvezi z odločbo Sodnika za prekrške Šmarje pri Jelšah št. P-2235/01/01 z dne 17. 5. 2002 se ne sprejme.
Obrazložitev
1. S prvostopenjsko odločbo o prekršku je bil pritožnik spoznan za odgovornega cestnoprometnega prekrška po točki c) četrtega odstavka 117. člena Zakona o varnosti cestnega prometa (Uradni list RS, št. 30/98 in nasl. - v nadaljevanju ZVCP). Izrečena mu je bila denarna kazen in sankcija prenehanja veljavnosti vozniškega dovoljenja.
2. Pritožnik meni, da temeljita prvostopenjska in drugostopenjska odločba o prekršku na neustavnem zakonu. Sodnik za prekrške in Senat za prekrške naj bi uporabila sporni peti odstavek 117. člena ZVCP in s tem posegla v njegovo pravico do svobode dela (49. člen Ustave), pravico do socialne varnosti (50. člen Ustave) in podjetništvo (74. člen Ustave).
3. Očitki, ki se nanašajo na izpodbijani odločbi, niso utemeljeni. Podlago za izrek sankcije v izpodbijanih odločbah predstavlja 117. člen ZVCP, ki ga je Ustavno sodišče že presojalo z vidika ustavnosti in v odločbi št. U-I-213/98 z dne 16. 3. 2000 (Uradni list RS, št. 39/2000 in OdlUS IX, 58) izreklo, da navedena določba ni v neskladju z Ustavo. Pritožnik v ustavni pritožbi zgolj pavšalno zatrjuje kršitve ustavnih pravic, ne da bi jih konkretno izkazal. Izpodbijani odločbi temeljita na navedenem členu ZVCP in kot taki nista v nasprotju s 14. členom oziroma 22. členom Ustave.
4. Ker zatrjevane kršitve ustavnih pravic očitno niso podane, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje prvega odstavka 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer